- Hindi News
- National
- केरल में मार्क्सवादी सरकार के संरक्षण में राष्ट्रवादी नागरिकों की हो रही हत्याएं
केरल में मार्क्सवादी सरकार के संरक्षण में राष्ट्रवादी नागरिकों की हो रही हत्याएं
राजनीतिक विरोधियों के खिलाफ हिंसा से देश में भय का माहौल
हाथों में बैनर तख्तियां लेकर की गई जमकर नारेबाजी
राष्ट्रवादी संगठनों ने डीसी ऑफिस तक निकाली रैली
जोगेंद्रनगर | केरलमें राष्ट्रीय स्वयं सेवक संघ बीजेपी कार्यकर्ताओं की हो रही हत्या पर जोगेंद्रनगर में राष्ट्रीय स्वयंसेवक संघ बीजेपी कार्यकर्ताओं ने केरल सरकार के विरुद्ध रोष प्रदर्शन किया। इस मौके पर उन्होंने केरल की माकपा सरकार की बर्खास्तगी की मांग की। वहीं संघ भाजपा कार्यकर्ताओं तथा विरोधी विचार वालों के खिलाफ खूनी हिंसा बंद करने की मांग की। एसडीएम के माध्यम से राष्ट्रपति को भेजे ज्ञापन में कहा कि कम्युनिष्ट पार्टी के गुंडों द्वारा संघ के स्वयंसेवक 52 वर्षीय संतोष कुमार की हत्या कर गई है। केरल में माकपा सरकार के आने के बाद संघ के स्वयंसेवकों के खिलाफ हिंसक हमलों मेंं वृद्धि हुई है। मुख्यमंत्री के संरक्षण में माकपा ने नरसंहारी गुंडों ने केरल में अपने राजनीतिक विरोधियों के खिलाफ हिंसा से चारों और डर भय का माहौल बना हुआ है। जिला भाजपा के महासचिव पंकज जम्वाल ने कहा कि 28 दिसंबर को माकपा के गुंडों ने भाजपा कार्यकर्ता के घर को आग लगा दी। इसमें राधा कृष्णन उसकी प|ी विमला की मौत हो गई।
सुंदरनगर | मानवाधिकाररक्षा मंच सुंदरनगर ने जिला संयोजक डॉ. ब्रजेंद्र सिंह दयोड की अगुवाई में एसडीएम सुंदरनगर राजीव कुमार के माध्यम से राष्ट्रपति को ज्ञापन भेजा। इससे पूर्व मंच के बैनर तले भाजपा कार्यकर्ताओं, विश्व हिंदू परिषद और एबीवीपी के सदस्य जवाहर पार्क में सुबह 11 बजे एकत्रित हुए। उसके बाद जवाहर पार्क से एसडीएम कार्यालय तक केरल सरकार के सरंक्षण में राष्ट्रवादी नागरिकों की श्रृंखलावद्ध हत्याओं के विरोध में प्रदर्शन किया और हाथों में बैनर तख्तियां लेकर जमकर नारेबाजी भी की। प्रदर्शन में प्रांत कार्यकारिणी सदस्य लोकेश वर्मा ने बतौर मुख्य वक्ता शिरकत की। लोकेश वर्मा ने अपने संबोधन में कहा कि राष्ट्रविरोधी मार्क्सवादी विचारधारा से सचेत रहने का आम जन से आह्वान किया उन्होंने कहा कि करेल में मार्क्सवाद सरकार के आने के बाद स्वयंसेवकों राजनीतिक विरोधियों के खिलाफ हमलों में बेतहाशा वृद्धि हुई है।
हमीरपुर: केरल मंे राष्ट्रवादी नागरिकों की हत्याओं के विरोध में नागरिक अधिकार मंच हमीरपुर द्वारा शहर में निकाली गई रैली।
बिलासपुर | केरलमें एक के बाद एक हो रही हत्याओं के विरोध में बुधवार को बिलासपुर में राष्ट्रवादी संगठन सड़कों पर उतर पड़े। हिमाचल डेमोक्रेटिक फ्रंट के बैनर तले राष्ट्रवादी संगठनों ने लक्ष्मी नारायण मंदिर से डीसी ऑफिस तक रैली निकाली। हाथों में बैनर और स्लोगन लिखी तख्तियां उठाकर निकाली गई इस रैली में सैकड़ों लोगों ने भाग लिया। इस दौरान केरल की मार्क्सवादी सरकार के खिलाफ जमकर नारेबाजी भी की गई। बाद में एडीएम विनय कुमार के माध्यम से उन्होंने केरल सरकार की बर्खास्तगी की मांग को लेकर राष्ट्रपति और प्रधानमंत्री को ज्ञापन भी भेजे। हिमाचल डेमोक्रेटिक फ्रंट के अध्यक्ष रिटायर्ड आईएएस ऑफिसर देवराज शर्मा और संयोजक डॉ. रमेश चंद भारद्वाज की अगुवाई में बुधवार को राष्ट्रवादी संगठनों ने बिलासपुर में केरल की मार्क्सवादी सरकार के खिलाफ जोरदार प्रदर्शन किया। इसमें आरएसएस, विश्व हिंदू परिषद, बजरंग दल, भाजपा, हिमाचल शिक्षा समिति, स्वेदशी जागरण मंच, मातृशक्ति, दुर्गा वाहिनी, युवा मोर्चा, एबीवीपी, सेवा भारती, भारतीय मजदूर संघ, भाजपा कर्मचारी प्रकोष्ठ, भारतीय विकास परिषद, अधिवक्ता परिषद और आरोग्य भारती जैसे संगठनों से जुड़े सैकड़ों लोगों ने भाग लिया। इनमें महिलाओं की संख्या उल्लेखनीय रही। बस अड्डा चौक, चंपा पार्क चौक, मेन मार्केट कोर्ट रोड से होते हुए प्रदर्शनकारियों ने डीसी ऑफिस पहुंचकर वहां धरना भी दिया। मुख्य वक्ता आरएसएस के प्रांत कार्यवाह किस्मत कुमार ने कहा कि साम्यवादी विचारधारा का इतिहास शुरू से ही राष्ट्रविरोधी तथा रक्तरंजित रहा है। केरल में बीते वर्ष 25 मई को माकपा के सत्तारूढ़ होने के बाद से आरएसएस स्वयंसेवकों और राजनीतिक विरोधियों पर हमलों में बेतहाशा वृद्धि हुई है।
सिटी रिपोर्टर | हमीरपुर
केरलमें मार्क्सवादी (कम्युनिस्ट) सरकार के संरक्षण में राष्ट्रवादी नागरिकों की जिस ढंग से श्रृंखलाबद्ध तरीके से हत्याएं की गई हैं, वह निंदनीय हैं। केरल की सरकार को चेतावनी दी जाती है कि वह इस में हिंदुओं की चुप्पी को उसकी कमजोरी समझा जाए। इसके खिलाफ जो भी जरुरी कदम उठाने पड़ेंगे, उठाए जाएंगे। यह बात स्थानीय गांधी चौक पर नागरिक अधिकार मंच द्वारा केरल में हो रही हत्याओं के विरोध में किए गए प्रदर्शन कार्यक्रमों को संबोधित करते हुए आरएसएस के विभाग कार्यवाहक सोहन सिंह ने कही।
उन्होंने कहा कि मई, 2016 से अब तक केरल में 284 ऐसी हत्याएं हुई हैं, जिनमें मार्क्सवादी कम्युनिस्ट पार्टी के लोग नामजद किए गए हैं। केरल की सरकार इन मामलों में आंखें मूंद कर बैठी हैं, जब से यह सरकार वहां पर आई है, हिन्दुओं पर अत्याचार हो रहे हैं। देश विरोधी लोगों को पहचानने की जरूरत है। कम्युनिस्ट विचारधारा हमेशा रोड़ा अटकाने वाली रही है। माकपा सरकार आने के बाद आरएसएस के स्वयं सेवकों और राजनीतिक विरोधियों के खिलाफ हमलों में काफी वृद्धि हुई है। नागरिक अधिकार मंच इन हत्याओं की कड़ी निंदा करता है। उन्होंने लोगों से भी मार्क्सवादी राष्ट्रविरोधी विचारा धारा से सचेत रहने को कहा। मंच के अध्यक्ष सेवानिवृत्त आईएएस दलजीत सिंह ने कहा कि आजादी संविधान के दायरे में ही हो, इससे बाहर जाकर आजादी नहीं दी जा सकती है। देश को तोड़ने की कोई भी साजिश बर्दाश्त नहीं की जाएगी। यूनिवर्सिटियों में जिस ढंग से देश विरोधी माहौल बनाने का कुछ लोग काम कर रहे हैं, वह ठीक नहीं है।
भाजयुमो राष्ट्रीय सचिव नरेंद्र अत्री ने कहा कि जहां-जहां पर हिंदू अल्पमत में हैं, वहां अलगाववाद की बात होती है, जहां इनकी तादाद ज्यादा है, वहां सब चुप रहते हैं। दिल्ली की यूनिवर्सिटी में भी शहीद की बेटी को गुमराह किया गया है और ऐसे लोग किसी का भी भला नहीं होने दे सकते। मंच ने एडीसी रुपाली ठाकुर के माध्यम से राष्ट्रपति, प्रधानमंत्री और राज्यपाल को एक ज्ञापन भी भेजा।
मौकेपर ये रहे मौजूद: इसमौके पर आरएसएस के विभाग संघचालक डॉ. जगन्ननाथ शास्त्री, हिन्दू जागरण मंच के अध्यक्ष युद्धवीर राणा, जिला परिषद अध्यक्ष राकेश ठाकुर, प्यारेलाल शर्मा, मंच के संयोजक पंकज भारतीय, राजेंद्र शर्मा, विभाग प्रचारक देवेंद्र, प्रकाश ठाकुर, देशराज, विजयपाल सोहारू, राकेश शर्मा, अजय शर्मा, तिलक राज शर्मा, सुशीला शर्मा अजय रिंटू भी मौजूद थे।
सुंदरनगर: एसडीएम को ज्ञापन सौंपते मानवाधिकार रक्षा मंच के पदाधिकारी।
जोगेंद्रनगर: केरल में हो रही हत्याओं के खिलाफ प्रदर्शन करते संघ भाजपा के लोग।
धर्मशाला | केरलमें हिंदू कार्यकर्ताओं की हत्याओं पर उनके घरों पर मार्क्सवादी संगठन कार्यकर्ताओं द्वारा किए जा रहे हमले के विरोध में विवेकानंद विचार मंच के बैनर तले विभिन्न राष्ट्रवादी संगठनों ने रोष रैली निकाल कर डीसी के माध्यम से राष्ट्रपति को ज्ञापन सौंपा। धर्मशाला के शहीद स्मार्क से लेकर डीसी कार्यालय परिसर तक निकाली गई रोष रैली के दौरान राष्ट्रवादी हिंदू संगठन के कार्यकर्ताओं ने केरल सरकार के खिलाफ नारेबाजी की। जिला प्रशासन के माध्यम से राष्ट्रपति को प्रेषित किए ज्ञापन में हिन्दु संगठनों ने केरल सरकार को तत्काल बर्खास्त करने की मांग की। विवेकानंद विचार मंच के संयोजक सचिन शर्मा ने कहा कि केरल में मार्क्सवादी सरकार के संरक्षण में राष्ट्रवादी नागरिकों की हत्याएं हो रही हैं जिसकी हिन्दु समाज निंदा करता है। अगर यह हत्याओं का दौर शीघ्र नहीं थमा तो हिन्दु संगठन उग्र प्रदर्शन करने को मजबूर होंगे। प्रदेश सरकार के पूर्व सूचना आयुक्त एवं सेवानिवृत प्रशासनिक अधिकारी भीमसेन ने उपस्थित कार्यकर्ताओं को संबोधित करते हुए आह्वान किया कि सूचना के अधिकार के तहत अधिक से अधिक कार्यकर्ता केरल सरकार से यह जानने का प्रयास करें कि आज दिन तक वहां कितने हिन्दु कार्यकर्ताओं की हत्याएं की गई तथा इनके आरोप में कितने लोगों को गिरफ्तार किया गया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva bho_Deva hin_Deva